Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เปิดตลา …
7 พ.ค. 2561

MARKET MONITOR
สรุปภาพตลาดในช่วงเช้า: ดัชนี SET เปิดตลาดเช้านี้โดดขึ้นว่า 6 จุด ก่อนจะแกว่งตัว Sideway ในกรอบการเคลื่อนไหวช่วงกว้าง 6 จุดต่อเนื่องตลอดครึ่งวันเช้า ก่อนปิดภาคเช้าที่ระดับดัชนี 1,788.17 จุด ปรับตัวเพิ่มขึ้น 8.30 จุด ด้วยมูลค่าซื้อขายราว 2.1 หมื่นล้านบาท ภาพรวมการแกว่งตัวของดัชนี SET เป็นลักษณะการรีบาวด์ในกรอบ Downtrend Channel ทั้งนี้ดัชนีตลาดยืนบวกแกร่งด้วยแรงหนุนจากกลุ่มพลังงาน (ENERG) เป็นหลัก
มุมมองตลาดช่วงบ่าย: เรามองดัชนี SET จะยังคงแกว่งตัวลักษณะ Sideway ต่อในช่วงบ่าย กราฟรายวัน ดัชนียังเคลื่อนไหวในกรอบ Downtrend Channel ต่อเนื่อง ทางเทคนิค ความชัดเจนของแนวโน้มทั้งทางขึ้นและลงยังไม่ชัดเจน สังเกตจาก ADX แกว่งตัวต่ำกว่า 20% สอดคล้องกับเครื่องมือโมเมนตัมจาก RSI แกว่งทรงตัวใน Neutral Zone ทำให้เราประเมินว่าตลอดบ่ายนี้ SET ยังคงแกว่งตัวออกข้างต่อ
โดยมองว่า SET จะยิ่งเจอแรงขายเมื่อการเข้าใกล้แนวต้าน 1,797 จุด แล้วจะย่อตัวกลับลงมาที่แนวรับเดิม 1,770 จุด
อย่างไรก็ดี ภาพการฟื้นตัวของ SET จะเริ่มกลับดีขึ้นเมื่อสามารถเบรกกรอบแนวต้าน Downtrend Channel บริเวณ 1,797 จุด ขึ้นไปได้
กลยุทธ์ในช่วงบ่าย: นักเก็งกำไรระยะสั้น เก็งกำไรด้วยกลยุทธ์ซื้อแนวรับ-ขายแนวต้าน เทรดจบในวัน และ Stop Loss หากปิดหลุด 1,770 จุด สำหรับนักลงทุนระยะกลางถือเงินสด รอยืนยันการเบรกแนวต้านก่อน
Point of View
เริ่มสร้างแนวโน้มที่ดี! Shining Stock บ่ายนี้เลือก EPG จากกราฟรายวัน ราคาเบรกเส้น Neck Line ขึ้นมาได้ สร้างแนวโน้มบวก โดยเริ่มยก High ยก Low สอดคล้องกับเครื่องมือโมเมนตัมชี้ทางบวก RSI แกว่งขึ้น Positive Zone(RSI&gt;60%)
ขณะที่ MACD ปรับตัวบวกยืนเหนือทั้งเส้น Signal เส้น Center (ค่าศูนย์) คาดหวังการทดสอบแนวต้านแรกที่ 8.15 บาท ตามราคาเป้าหมายของDouble Bottom และแนวต้านไกลถัดไปแถว 10.40 บาท ทั้งนี้ให้แนวรับ 7.45 บาท Stop Loss หากราคาวกกลับปิดต่ำกว่า 7.25 บาท